钦定古今图书集成/历象汇编/乾象典/第045卷 > 天理
## 钦定古今图书集成/历象汇编/乾象典/第045卷 > 天理

按《星经》“天理四星，在北斗杓中，主贵人牢，为执法官。”
按《史记天官书》：在斗魁中，贵人之牢。

〈注〉孟康曰：《传》曰：“天理四星在斗魁中，贵人牢，名曰天理。”《索隐》曰：《乐叶图》云：“天理，贵人牢。”宋均曰：“以理牢狱也。”

按：《汉书天文志》同。

按：《晋书天文志》。“魁中四星为贵人之牢，曰天理也。”
按《隋书》《宋史天文志》俱同。

按《观象玩占》，“天理四星，在北斗魁中，执法之官，决狱
之职，贵人之牢。”巫咸曰：“水官也，主司三公，纠贵臣。”